**Mă vei ierta?!..**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă vei ierta de-am să-ți culeg din stele

Doar amintiri în care sunt pictată

Să ți le prind pe dorurile grele

Ca să nu uiți iubirea-mi niciodată?!

Mă vei ierta de-am să arunc spre tine

Doar șoapte tandre și emoții calde

Să te dezmierde-n nopțile senine

De bucurie inima să-ți salte?!

Mă vei ierta de-am să te strâng în brațe

Să nu te pierd ca-n alte zile triste

Și fericirea-n ceruri să mă-nalțe

Alții ca noi nicicând să mai existe?!..

Mă vei ierta de te-oi striga pe nume?

Incet, suav.. ca și o adiere

Să nu mă uiți tu, tainică minune..

Mă vei ierta de inima ți-aș cere?!

12.07.2017

Focșani.